Publication: Magyar Közlöny
Issue: MK-2011-77 (Year: 2011, Number: 77)
Era: contemporary
Section: 2. A választási eljárásról szóló 1997. évi C. törvény (a továbbiakban: Ve.) 130. § (1) bekezdése alapján két kifogás érkezett
Paragraph Index: 547

2. A választási eljárásról szóló 1997. évi C. törvény (a továbbiakban: Ve.) 130. § (1) bekezdése alapján két kifogás érkezett az Alkotmánybírósághoz az OVBh. ellen. 2.1. Az elsõ kifogás szerint a kérdés hitelesítését az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 10. § b) és c) pontja értelmében meg kellett volna tagadni. A kifogást tevõk úgy vélik, a kérdés egyrészt azért megtévesztõ, mert az Alkotmány módosítására irányul, másrészt azért is, mert lehetetlen célt tûz ki. A kérdés ugyanis magában foglalja a „büntetõeljárásokban” kitételt, ami nem egyeztethetõ össze a büntetõ anyagi jognak az életkorra vonatkozó – büntethetõséget kizáró – rendelkezéseivel. Mindebbõl a kifogást elõterjesztõk azt a következtetést vonják le, hogy a népszavazásra feltenni kívánt kérdés szövegezésében nem egyértelmû, amibõl fakadóan egyértelmû jogalkotási kötelezettség sem fogalmazható meg. 2.2. A második kifogás szerint az aláírásgyûjtõ íven szereplõ kérdést többféleképpen lehet értelmezni. Értelmezhetõ úgy – véli a kifogást elõterjesztõ – hogy nem lesz büntethetõ az, aki a cselekmény elkövetésekor a tizenkettedik életévét nem töltötte be. A kérdés szövegezése – teszi hozzá – ugyanakkor nem zárja ki annak az értelmezésnek az elfogadását, amely szerint a tizenkettedik életév betöltését az elbírálás idõpontjában, a büntetõeljárás során kell figyelembe venni. Kifogását ennek megfelelõen arra alapozza, hogy a kérdés nem felel meg az Nsztv. 13. § (1) bekezdésében foglalt egyértelmûségi követelménynek, ezért az Nsztv. 10. § c) pontja alapján az aláírásgyûjtõ ív hitelesítését az OVB-nek meg kellett volna tagadnia.

Source: https://magyarkozlony.hu/hivatalos-lapok/315bb401a3db981a5ee564991fdaeaec51a2ef8a/dokumentumok/386b01bb0cd470077cdde4fe727c1e6b35ad5f0f/letoltes